
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 892 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός της διαδικασίας και των προϋποθέσεων 
υπαγωγής στις ρυθμίσεις του ν. 3386/2005 των 
υπηκόων τρίτων χωρών που φοιτούν ή έχουν απο¬ 
φοιτήσει από δημόσια εκπαιδευτικά ιδρύματα.... 1 
Σύσταση Επιτροπής Παρακολούθησης και Παραλα¬ 
βής των έργων Συμβούλου Τεχνικής Υποστήριξης 
στο πλαίσιο υλοποίησης ερευνητικών κοινοπρα¬ 
ξιών ΕΠΑΝ, ΚτΠ και Επιχειρησιακών Προγραμμά¬ 
των Περιφέρειας (ΠΕΠ). 2 

Προσαρμογή της Ελληνικής νομοθεσίας προς τις 
διατάξεις της Οδηγίας 2005/21/ΕΚ της Επιτροπής 
της 7ης Μαρτίου 2005 για την προσαρμογή στην 
τεχνική πρόοδο της Οδηγίας 72/306/ΕΟΚ του 
Συμβουλίου για προσέγγιση των νομοθεσιών των 
κρατών μελών σχετικά με τα μέτρα που πρέπει 
να λαμβάνονται κατά της εκπομπής ρύπων από 

τους πετρελαιοκινητήρες των οχημάτων. 3 

Ρύθμιση θεμάτων που αφορούν στην εφαρμογή 
δράσης κρατικών ενισχύσεων στον τομέα των 
Ευρυζωνικών Ηλεκτρονικών Επικοινωνιών, στο 
πλαίσιο των Μέτρων 4.2/43 του Επιχειρησιακού 
Προγράμματος «Κοινωνία της Πληροφορίας» του 
Κ.Π.Σ. 2000-2006, σύμφωνα με το άρθρο 35 του ν. 


3016/2002 (ΦΕΚ 110 Α'). 4 

Τροποποίηση συστατικής πράξης Ν.Π. Δημοτικής Φι¬ 
λαρμονικής Δήμου Ασωπού. 5 

Πρόσληψη προσωπικού με σύμβαση μίσθωσης έργου 
στη ΔΕΥΑ Κρ. Βρύσης. 6 


ΑΠΟΦΑΣΕΙΣ 

Αριθμ. 11702/06 (1) 


Καθορισμός της διαδικασίας και των προϋποθέσεων 
υπαγωγής στις ρυθμίσεις του ν. 3386/2005 των υπη¬ 
κόων τρίτων χωρών που φοιτούν ή έχουν αποφοιτή¬ 
σει από δημόσια εκπαιδευτικά ιδρύματα. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ - ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 παρ. 3 του ν. 3386/2005 
«Είσοδος, διαμονή και κοινωνική ένταξη υπηκόων τρίτων 
χωρών στην Ελληνική Επικράτεια »(ΦΕΚ 212 Α'). 

2. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα» (ΦΕΚ 98 Α'). 

3. Την υπ’ αριθμ. ΔΙΔΚ/Φ.1/2/6139/23.3.2004 κοινή απόφα¬ 
ση του Πρωθυπουργού και του Υπουργού Εσωτερικών, 
Δημ. Διοίκησης και Αποκέντρωσης, για ανάθεση αρμο¬ 
διοτήτων στον Υφυπουργό Εσωτερικών, Δημ. Διοίκησης 
και Αποκέντρωσης Αθανάσιο Νάκο (ΦΕΚ 527/Β'). 

4. Το γεγονός ότι από τις ρυθμίσεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

1. Είναι δυνατή η υπαγωγή στις ρυθμίσεις του ν. 
3386/2005: α) των ενήλικων υπηκόων τρίτων χωρών, 
οι οποίοι φοιτούν σε δημόσια εκπαιδευτικά ιδρύματα 
δευτεροβάθμιας ή τριτοβάθμιας εκπαίδευσης και έχουν 
συμπληρώσει διετή φοίτηση σε δημόσια εκπαιδευτι¬ 
κά ιδρύματα οποιοσδήποτε βαθμίδας, β) των ενήλικων 
υπηκόων τρίτων χωρών, οι οποίοι έχουν συμπληρώσει 
τριετή φοίτηση σε δημόσια εκπαιδευτικά ιδρύματα δευ¬ 
τεροβάθμιας ή τριτοβάθμιας εκπαίδευσης από τα οποία 
έχουν αποφοιτήσει και διαμένουν έκτοτε στην Ελλάδα 
και γ) των ανήλικων τέκνων υπηκόων τρίτων χωρών που 
φοιτούν σε οποιαδήποτε βαθμίδα και οι γονείς τους 
διαμένουν νόμιμα στην Ελλάδα. 

2. Η άδεια διαμονής για τους υπαγόμενους στην περί¬ 
πτωση (α) της προηγουμένης παραγράφου είναι ετήσια 
και ανανεώνεται για ισόχρονο κάθε φορά χρονικό διά¬ 
στημα μέχρι την ολοκλήρωση του κύκλου σπουδών προ¬ 
σαυξημένου μέχρι το ήμισυ. Περαιτέρω ανανέωση αυτής 
γίνεται για έναν από τους λόγους του ν. 3386/2005. 

Για τη χορήγηση άδειας διαμονής, σύμφωνα με τα 
ανωτέρω, υποβάλλονται τα εξής δικαιολογητικά: 

α) Αίτηση εις διπλούν, που συνοδεύεται από τρεις 
φωτογραφίες. 

β) Ακριβές φωτοαντίγραφο ισχύοντος διαβατηρίου 
ή άλλου ταξιδιωτικού εγγράφου (όλων των σελίδων), 
χωρίς να απαιτείται εθνική θεώρηση εισόδου. 

γ) Πιστοποιητικό υγείας από Ελληνικό κρατικό νοση¬ 
λευτικό ίδρυμα που θα βεβαιώνει ότι δεν πάσχει από 
νόσημα, το οποίο, σύμφωνα με τα διεθνή δεδομένα και 
την Παγκόσμια Οργάνωση Υγείας (Π.Ο.Υ.), μπορεί να 
αποτελέσει κίνδυνο για τη δημόσια υγεία. 

δ) Παράβολο, σύμφωνα με τα οριζόμενα στις διατάξεις 
της παρ. 1 του άρθρου 92 του ν. 3386/2005. 

ε) Βεβαίωση του οικείου εκπαιδευτικού ιδρύματος 
δευτεροβάθμιας ή τριτοβάθμιας εκπαίδευσης, από την 

οποία να εμφαίνεται ότι είναι εγγεγραμμένος σ’ αυτό 
καθώς και η συνολική διάρκεια της φοίτησής του. Εάν 
δεν συμπληρώνεται στο ίδιο εκπαιδευτικό ίδρυμα διετής 
φοίτηση και το αμέσως προηγούμενο χρονικό διάστη¬ 
μα ο ενδιαφερόμενος φοιτούσε σε άλλα εκπαιδευτικά 
ιδρύματα, υποβάλλεται επιπρόσθετα σχετική βεβαίωση 
αυτών σχετικά με το χρόνο φοίτησής του. 

στ) Βεβαίωση ασφαλιστικού φορέα για την κάλυψη 
εξόδων νοσηλείας και ιατροφαρμακευτικής περίθαλψης 
ή βεβαίωση ότι έχει υποβληθεί αίτηση σε ασφαλιστικό 
φορέα για την κάλυψη εξόδων νοσηλείας και ιατροφαρ¬ 
μακευτικής περίθαλψης ή αντίγραφο βιβλιαρίου υγείας. 

3. Η άδεια διαμονής για τους υπαγόμενους στην περί¬ 
πτωση (β) της παραγράφου 1 της παρούσης είναι ετήσια 
και επέχει και θέση άδειας εργασίας. Περαιτέρω ανανέω¬ 
σή της γίνεται για έναν από τους λόγους του ν. 3386/2005, 
χωρίς να απαιτείται ειδική θεώρηση εισόδου. 

Για τη χορήγηση άδειας διαμονής, σύμφωνα με τα 
ανωτέρω, υποβάλλονται τα εξής δικαιολογητικά: 

α) Αίτηση εις διπλούν, που συνοδεύεται από τρεις 
φωτογραφίες. 

β) Ακριβές φωτοαντίγραφο ισχύοντος διαβατηρίου 
ή άλλου ταξιδιωτικού εγγράφου (όλων των σελίδων), 
χωρίς να απαιτείται εθνική θεώρηση εισόδου. 

γ) Πιστοποιητικό υγείας από Ελληνικό κρατικό νοση¬ 
λευτικό ίδρυμα που θα βεβαιώνει ότι δεν πάσχει από 
νόσημα, το οποίο, σύμφωνα με τα διεθνή δεδομένα και 
την Παγκόσμια Οργάνωση Υγείας (Π.Ο.Υ.), μπορεί να 
αποτελέσει κίνδυνο για τη δημόσια υγεία. 

δ) Παράβολο, σύμφωνα με τα οριζόμενα στις διατάξεις 
της παρ. 1 του άρθρου 92 του ν. 3386/2005. 

ε) Βεβαίωση του οικείου εκπαιδευτικού ιδρύματος 
δευτεροβάθμιας ή τριτοβάθμιας εκπαίδευσης, από την 
οποία να εμφαίνεται η αποφοίτηση καθώς και η συνολι¬ 
κή διάρκεια της φοίτησής του. Εάν δεν συμπληρώνεται 
στο ίδιο εκπαιδευτικό ίδρυμα τριετής φοίτηση και το 
αμέσως προηγούμενο χρονικό διάστημα ο ενδιαφερό¬ 
μενος φοιτούσε σε άλλα εκπαιδευτικά ιδρύματα, υπο¬ 
βάλλεται επιπρόσθετα σχετική βεβαίωση αυτών σχετικά 
με το χρόνο φοίτησής του. 

στ) Βεβαίωση ασφαλιστικού φορέα για την κάλυψη 
εξόδων νοσηλείας και ιατροφαρμακευτικής περίθαλψης 
ή βεβαίωση ότι έχει υποβληθεί αίτηση σε ασφαλιστικό 
φορέα για την κάλυψη εξόδων νοσηλείας και ιατροφαρ¬ 
μακευτικής περίθαλψης ή αντίγραφο βιβλιαρίου υγείας. 

4. Στους υπαγόμενους στην περίπτωση (γ) της παρα¬ 
γράφου 1 της παρούσης χορηγείται άδεια διαμονής για 
οικογενειακή επανένωση ή δελτίο διαμονής, σύμφωνα 
με τα οριζόμενα στο ν. 3386/2005, ισόχρονη με την 
άδεια διαμονής του γονέα χωρίς να απαιτούνται κατά 
την αρχική χορήγηση η ύπαρξη θεώρησης εισόδου και 
η υποχρέωση απόδειξης επαρκών πόρων. Περαιτέρω 
ανανέωση αυτών γίνεται σύμφωνα με τις αντίστοιχες 
ρυθμίσεις του ν. 3386/2005. 

Για τη χορήγηση άδειας διαμονής, σύμφωνα με τα 
ανωτέρω, υποβάλλονται τα εξής δικαιολογητικά: 

α) Αίτηση εις διπλούν, που συνοδεύεται από τρεις 
φωτογραφίες. 

β) Ακριβές φωτοαντίγραφο ισχύοντος διαβατηρίου 
ή άλλου ταξιδιωτικού εγγράφου (όλων των σελίδων), 
χωρίς να απαιτείται εθνική θεώρηση εισόδου. 

γ) Πιστοποιητικό υγείας από Ελληνικό κρατικό νοση¬ 
λευτικό ίδρυμα που θα βεβαιώνει ότι δεν πάσχει από 
νόσημα, το οποίο, σύμφωνα με τα διεθνή δεδομένα και 
την Παγκόσμια Οργάνωση Υγείας (Π.Ο.Υ.), μπορεί να 
αποτελέσει κίνδυνο για τη δημόσια υγεία, 
δ) Παράβολο, σύμφωνα με τα οριζόμενα στις διατά¬ 


ξεις της παρ. 1 του άρθρου 92 του ν. 3386/2005, όπου 
απαιτείται, λαμβανομένων υπόψη των διατάξεων της 
παραγράφου 2 του άρθρου 56 και της παραγράφου 2 
του άρθρου 64 του ίδιου νόμου. 

ε) Ακριβές φωτοαντίγραφο της ισχύουσας άδειας 
διαμονής του γονέα ή βεβαίωση ότι έχει υποβληθεί 
σχετική αίτηση. 

στ) Πρόσφατο πιστοποιητικό οικογενειακής κατάστασης 
αλλοδαπών αρχών ή ληξιαρχική πράξη γέννησης στην 
περίπτωση τέκνου που έχει γεννηθεί στην Ελλάδα. 

ζ) Βεβαίωση οικείου ασφαλιστικού φορέα για την κά¬ 
λυψη εξόδων νοσηλείας και ιατροφαρμακευτικής πε¬ 
ρίθαλψης ή βεβαίωση ότι έχει υποβληθεί αίτηση σε 
ασφαλιστικό φορέα για την κάλυψη εξόδων νοσηλείας 
και ιατροφαρμακευτικής περίθαλψης ή αντίγραφο βι¬ 
βλιαρίου υγείας. 

η) Βεβαίωση του οικείου εκπαιδευτικού ιδρύματος, 
από την οποία να εμφαίνεται ότι είναι εγγεγραμμένος 
σ’ αυτό. 

5. Οι αιτήσεις για τη χορήγηση και ανανέωση των 
αδειών διαμονής της παρούσης υποβάλλονται στο δήμο 
ή την κοινότητα του τόπου κατοικίας ή διαμονής του αι- 
τούντος και οι άδειες διαμονής εκδίδονται με απόφαση 
του οικείου Γ ενικού Γ ραμματέα Περιφέρειας. 

6. Οι αιτήσεις για την υπαγωγή στην παρούσα ρύθμιση 
υποβάλλονται μέχρι την 31η Δεκεμβρίου 2006. 

7. Στις διατάξεις της παρούσας δεν υπάγονται οι κά¬ 
τοχοι αδειών διαμονής σε ισχύ. 

8. Η παρούσα ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 2006 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΕΘΝΙΚΗΣ ΠΑΙΔΕΙΑΣ 
ΚΑΙ ΑΠΟΚΕΝΤΡΩΣΗΣ ΚΑΙ ΘΡΗΣΚΕΥΜΑΤΩΝ 

ΑΘ. ΝΑΚΟΣ Μ. ΓΙΑΝΝΑΚΟΥ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Σ. ΤΣΙΤΟΥΡΙΔΗΣ 
-♦- 

Αριθμ. 12760 (2) 

Σύσταση Επιτροπής Παρακολούθησης και Παραλα¬ 
βής των έργων Συμβούλου Τεχνικής Υποστήριξης 
στο πλαίσιο υλοποίησης ερευνητικών κοινοπραξιών 
ΕΠΑΝ, ΚτΠ και Επιχειρησιακών Προγραμμάτων Πε¬ 
ριφέρειας (ΠΕΠ). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του ν. 1514/1985 (ΦΕΚ 13/Α/8.2.1985) «Ανάπτυξη 
της Επιστημονικής και Τεχνολογικής Έρευνας», όπως 
τροποποιήθηκε με τον ν. 2919/2001 (ΦΕΚ 128/Α/25.6.2001) 
«Σύνδεση Έρευνας και Τεχνολογίας με την παραγωγή 
και άλλες διατάξεις». 

β. Του ν. 1256/1982 «Για την πολυθεσία, την πολυαπα- 
σχόληση και την καθιέρωση ανωτάτου ορίου απολαβών 
από το Δημόσιο Τομέα καθώς και για το Ελεγκτικό 
Συνέδριο, το Νομικό Συμβούλιο του Κράτους και άλλες 
διατάξεις», όπως συμπληρώθηκε με το ν. 1400/1983. 

γ. Του Κώδικα νομοθεσίας για την Κυβέρνηση και 
τα κυβερνητικά όργανα, που κυρώθηκε με το άρθρο 
πρώτο». 

δ. Του άρθρο 5 του ν. 2771/1999 (ΦΕΚ 280/Α/16.12.1999) 
«Περί Ειδικών Λογαριασμών και άλλες διατάξεις». 

ε. Του ν. 2860/2000 (ΦΕΚ 251/Α/14.11.2000) «Διαχείριση, 
παρακολούθηση και έλεγχος του Κοινοτικού Πλαισίου 
Στήριξης και άλλες διατάξεις». 

στ. Του ν. 2919/2001 (ΦΕΚ 128/Α/25.6.2001) «Σύνδεση 
Έρευνας και Τεχνολογίας με την Παραγωγή και άλλες 
διατάξεις». 

ζ. Του άρθρου 11 παράγραφος 11 του ν. 2954/2001 
(ΦΕΚ 255/Α/2.11.2001) που τροποποιεί το άρθρο 15 του 
ν. 2703/99 (ΦΕΚ 72Α) «Φορολογικές ρυθμίσεις, αμοιβαία 
κεφάλαια, συμπλήρωση της χρηματιστηριακής νομοθε¬ 
σίας και άλλες διατάξεις». 

η. Του ν. 3205/2003 (ΦΕΚ 297/Α/23.12.2003) «Μισθολογικές 
ρυθμίσεις λειτουργών και υπαλλήλων του Δημοσίου, 
ΝΠΔΔ και ΟΤΑ, μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις». 

2. Το π.δ. 27/1996 (ΦΕΚ 19/Α/1.2.1996) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

3. Το π.δ. 122/2004 (ΦΕΚ85/17.3.04) «Ανασύσταση 
Υπουργείου Τουρισμού». 

4. Το π.δ. 274/2000 (ΦΕΚ 225/Α/17.10.2000) «Όροι, προ¬ 
ϋποθέσεις και διαδικασία χρηματοδότησης (επιχορή¬ 
γησης ή συνδρομής) έργων και προγραμμάτων που 
υποβάλλονται από βιομηχανικές ή άλλες παραγωγικές 
μονάδες», όπως αυτό τροποποιήθηκε με το άρθρο 34 
του ν. 3259/4.8.2004. 

5. Το π.δ. 4/2002 (ΦΕΚ 4/Α/14.1.2002) «Εκτέλεση ενερ¬ 
γειών τεχνικής βοήθειας - στήριξης και διαχείριση των 
αντίστοιχων πόρων» καθώς και την υπ' αριθμ. 60630/ΕΥΣ 
5671/16.9.2003 εγκύκλιο του Υπουργείου Οικονομίας και 
Οικονομικών «εξειδίκευση της εφαρμογής του ΠΔ 4/2002 
«εκτέλεση ενεργειών τεχνικής βοήθειας - στήριξης και 
διαχείριση των αντίστοιχων πόρων» 

6. Την υπ’ αριθμ. 5439/85/14.5.1985 Κοινή Απόφαση 
Υπουργών Οικονομικών και Έρευνας και Τεχνολογίας 
«Σύσταση Ειδικών Λογαριασμών στο ΥΠΕΤ και στους επο¬ 
πτευόμενους από αυτό φορείς για την αξιοποίηση των 
κονδυλίων της έρευνας» όπως τροποποιήθηκε και συ¬ 
μπληρώθηκε με τις υπ’ αριθμ. 5056/20.5.1987,7401/11.5.1988, 
570/19.1.1994 και 12739/9.10.2000 όμοιες Αποφάσεις. 

7. Την Απόφαση της Επιτροπής της Ευρωπαϊκής Ένω¬ 
σης, υπ’ αριθμ. Ο (2001) 550/14.3.2001 με κωδικό 2000/ 
ΘΒ/16/1/ΡΟ/016 για την έγκριση του Επιχειρησιακού Προ¬ 
γράμματος «Ανταγωνιστικότητα» (ΕΠΑΝ). 

8. Τις υπ’ αριθμ.: 

α) 3604/Β1/4.5.1 /II45/2.8.20 02, 
β) 5501/Β1/4.5.1/1855/7.11.2002, 
γ) 3606/Β1/4.5.1 /II43/2.8.2002, 
δ) 4304/Β1/4.5.1/1388/6.9.20 02, 
ε) 3602/Β1/4.5.1/1146/2.8.2002, 
στ) 3610/Β1/4.5.1/2.8.2002, 
ζ) 3262/Β1/4.5.1/1013/16.7.2002, 
η) 3600/Β1/4.5.1/1147/2.8.2002, 

θ) 3608/Β1/4.5.1/1142/2.8.2002 αποφάσεις ένταξης των 
Συντονισμένων Προγραμμάτων 

9. Την υπ’ αριθμ. 9027/30.6.2005 Απόφαση ένταξης του 
Ε.Π. Περιφέρειας Δυτικής Ελλάδος. 

10. Την υπ’ αριθμ. 10848/26.7.2005 Απόφαση πρόσκλη¬ 
σης εκδήλωσης ενδιαφέροντος για την υποβολή προ¬ 
τάσεων στο Ε.Π .Περιφέρειας Δυτικής Ελλάδος και την 
με α.π. 11545/4.8.2005 τροποποίησή της. 

11. Την υπ’ αριθμ. 10824/25.7.2005 Απόφαση ένταξης 
του Ε.Π. Περιφέρειας Κρήτης. 

12. Την υπ’ αριθμ. 11118/29.7.2005 Απόφαση πρόσκλη¬ 
σης εκδήλωσης ενδιαφέροντος για την υποβολή προ¬ 


τάσεων στο Ε.Π. Περιφέρειας Κρήτης και την υπ’ αριθμ. 
11548/4.8.2005 τροποποίησή της. 

13. Την υπ’ αριθμ. 11837/23.8.2005 Απόφαση ένταξης του 
Ε.Π. Περιφέρειας Ανατολικής Μακεδονίας και Θράκης 
και την υπ’ αριθμ. 12007/29.8.2005 τροποποίησή της. 

14. Την υπ’ αριθμ. 12034/29.8.2005 Απόφαση πρόσκλη¬ 
σης εκδήλωσης ενδιαφέροντος για την υποβολή προ¬ 
τάσεων στο Ε.Π. Περιφέρειας Ανατολικής Μακεδονίας 
και Θράκης. 

15. Την υπ’ αριθμ. 2628/9.8.2005 Απόφαση ένταξης του 
Ε.Π. Περιφέρειας Αττικής και την με ημερ. 9.8.2005 ορθή 
επανάληψή της. 

16. Την υπ’ αριθμ. 12417/2.9.2005 Απόφαση πρόσκλησης 
εκδήλωσης ενδιαφέροντος για την υποβολή προτάσεων 
στο Ε.Π. Περιφέρειας Αττικής. 

17. Την υπ’ αριθμ. 3685/8.9.2005 Απόφαση ένταξης του 
Ε.Π. Ιονίων Νήσων. 

18. Την υπ’ αριθμ. 14961/4.10.2005 Απόφαση πρόσκλησης 
εκδήλωσης ενδιαφέροντος για την υποβολή προτάσεων 
στο Ε.Π. Περιφέρειας Ιονίων Νήσων. 

19. Την υπ’ αριθμ. 6539/26.10.2005 Απόφαση ένταξης 
του Ε.Π. Βορείου Αιγαίου. 

20. Την υπ’ αριθμ. 18326/9.11.2005 Απόφαση πρόσκλη¬ 
σης εκδήλωσης ενδιαφέροντος για την υποβολή προ¬ 
τάσεων στο Ε.Π. Περιφέρειας Βορείου Αιγαίου. 

21. Το υπ’ αριθμ. 1743/6.7.2005 Υπηρεσιακό μας Ση¬ 
μείωμα προς τον Γενικό Γραμματέα Έρευνας και Τε¬ 
χνολογίας. 

22. Την υπ' αριθμ. 3405/12.6.2003 απόφαση «Μεταβίβαση 
αρμοδιότητας ανάθεσης ενεργειών Τεχνικής Βοήθειας 
στην Γενική Γραμματεία Έρευνας και Τεχνολογίας». 

23. Την υπ’ αριθμ. 9713/21.7.2003 Απόφαση Εκτέλεσης 
του έργου με τίτλο: «Ενέργειες της ΓΓΕΤ για την 
υποστήριξη της υλοποίησης του ΕΠΑΝ» καθώς και τις υπ’ 
αριθμ. 14640/7.11.2003, 8830/16.7.2004 και 9597/3.8.2004 
τροποποιήσεις της. 

24. Τον κωδικό 2003ΣΕ01330010 «Δαπάνες Τεχνικής 
Βοήθειας Στήριξης της ΓΓΕΤ για την υποστήριξη της 
υλοποίησης του ΕΠΑΝ» της ΣΑΕ 013/3 και η πληρωμή 
θα γίνει μέσω υπολόγου - διαχειριστή σύμφωνα με όσα 
ορίζονται στο π.δ. 4/2002. 

25. Την ανάγκη δημοσίευσης προκηρύξεων για την 
υποβολή προτάσεων στα πλαίσια των προγραμμάτων 
Περιφέρειας που χειρίζεται το τμήμα μας. 

26. Την υπ’ αριθμ. 9761/22.7.2003 απόφαση του Γενι¬ 
κού ΓραμματέαΈρευνας και Τεχνολογίας περί ορισμού 
υπολόγου διαχείρισης. 

27. Τον οδηγό διαδικασιών και επιλέξιμων ενεργειών 
Τεχνικής Βοήθειας - Στήριξης του Κοινοτικού Πλαισίου 
Στήριξης 2000 - 2006. 

28. Το υπ’ αριθμ. 3483/18.3.2005 Ενημερωτικό σημείωμα 
της ΕΥΔ ΕΠΑΝ με θέμα: Ενημέρωση ΓΓΕΤ για το ετήσιο 
πρόγραμμα ενεργειών Τεχνικής Βοήθειας-Στήριξης ΕΥΔ 
ΕΠΑΝ 2005. 

29. Τ ο υπ’ αριθμ. 3076/666Δ/Φ65 Ενημερωτικό σημείωμα 
της ΕΥΔ ΕΠΑΝ με θέμα: Συμπληρωματική ενημέρωση ΓΓΕΤ 
για τις ομάδες εργασίας στο ετήσιο πρόγραμμα ενεργειών 
Τεχνικής Βοήθειας-Στήριξης ΕΥΔ ΕΠΑΝ 2005. 

30. Το υπ’ αριθμ. 2471/16.9.2005 Υπηρεσιακό Σημείωμα 
ΔΙΑ με θέμα: Κατανομή ποσού Τεχνικής Βοήθειας για 
δαπάνες των ΠΕΠ. 

31. Το υπ’ αριθμ. Ε(2002) 140 έγγραφο της Γενικής Δι¬ 
εύθυνσης Ανταγωνισμού της Ευρωπαϊκής Επιτροπής, με 
το οποίο εγκρίνεται το καθεστώς κρατικών ενισχύσεων 
της Πράξης (ν. 547/2001). 

32. Το Συμπλήρωμα προγραμματισμού όπως εγκρίθηκε 
με την υπ’ αριθμ. 2/27.6.02 απόφαση της Επιτροπής 

Παρακολούθησης του Ε.Π. της ΚτΠ και ειδικά το τμήμα 
που αναφέρεται στο Μ 3.3. 

33. Την υπ’ αριθμ. 11164/29.7.2005 Απόφαση πρόσκλη¬ 
σης εκδήλωσης ενδιαφέροντος για την υποβολή προ¬ 
τάσεων στην πράξη με τίτλο «Επεξεργασία εικόνων, 
ήχου και γλώσσας» και την υπ’ αριθμ. 11550/4.8.2005 
τροποποίησή της. 

34. Την απόφαση ένταξης της πράξης με τίτλο «Επε¬ 
ξεργασία εικόνων, ήχου και γλώσσας» στο Ε.Π. ΚτΠ με 
α.π. ΕΥΔ ΕΠΚτΠ 152.003/ΚτΠ1920/Β/18.5.05. 

35. Την υπ’ αριθμ. ΕΥΔ ΕΠΚτΠ 152115/ΚτΠ 3960/ 
ΔΦ54/2.5.2006 απόφαση «Μεταβίβαση αρμοδιότητας 
ανάθεσης ενεργειών Εθνικής Τεχνικής Βοήθειας - Στή¬ 
ριξης στη Γενική Γραμματεία'Ερευνας και Τεχνολογίας», 
αποφασίζουμε: 

1. Συστήνουμε επιτροπή/ές παρακολούθησης και πα¬ 
ραλαβής των έργων του Συμβούλου Τεχνικής Υποστή¬ 
ριξης α) του Επιχειρησιακού προγράμματος ΑΝΤΑΓΩΝΙ¬ 
ΣΤΙΚΟΤΗΤΑ (ΕΠΑΝ) 2006-2008 υλοποίησης των μέτρων 
3.3, 4.1 - 4.5 και 8.3 β) στο πλαίσιο των Επιχειρησιακών 
Προγραμμάτων Περιφέρειας, «Κοινοπραξίες Έρευνας 
και Τεχνολογικής Ανάπτυξης σε τομείς Εθνικής Προτε¬ 
ραιότητας» και γ) του Επιχειρησιακού Προγράμματος 
«Κοινωνία της Πληροφορίας» (ΚτΠ)». Η Επιτροπή απο- 
τελείται από τρία (3) μέλη. 

2. Τα μέλη της επιτροπής ορίζονται με απόφαση του 
Γενικού Γραμματέα Έρευνας και Τεχνολογίας. 

3. Η Επιτροπή υποχρεούται να προβεί στην παρα¬ 
κολούθηση και παραλαβή των έργων σύμφωνα με τα 
αναγραφόμενα στην ισχύουσα σύμβαση. 

4. Στα μέλη των επιτροπών θα καταβάλλεται αμοιβή 
σύμφωνα με τα αναγραφόμενα στην αντίστοιχη ΥΑ. 

5. Η αμοιβή των μελών, τα έξοδα μετακίνησης και 
διαμονής των αξιολογητών για τα επιχειρησιακά προ¬ 
γράμματα ΕΠΑΝ και ΠΕΠ θα βαρύνουν τις πιστώσεις 
του έργου 2003ΣΕ01330010 ΣΑΕ 013/3 ενώ του επι¬ 
χειρησιακού προγράμματος ΚτΠ το έργο με κωδικό 
2005ΣΕ01330025 ΣΑΕ 013/3. Τα απαιτούμενα δικαιολο- 
γητικά πληρωμής είναι τα προβλεπόμενα από τις διατά¬ 
ξεις του ΠΔ 4/2002 και την με α.π.60630/ΕΥΣ 5671/16.9.03 
εγκύκλιο του ΥΠΟΟ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 2006 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθμ. 16702/1285 (3) 

Προσαρμογή της Ελληνικής νομοθεσίας προς τις διατάξεις 
της Οδηγίας 2005/21/ΕΚ της Επιτροπής της 7ης Μαρτί¬ 
ου 2005 για την προσαρμογή στην τεχνική πρόοδο της 
Οδηγίας 72/306/ΕΟΚ του Συμβουλίου για προσέγγιση 
των νομοθεσιών των κρατών μελών σχετικά με τα μέτρα 
που πρέπει να λαμβάνονται κατά της εκπομπής ρύπων 
από τους πετρελαιοκινητήρες των οχημάτων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ - ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Έχοντας υπόψη 

1. Τις διατάξεις: 

α. Της παρ. 2 του άρθρου 84 του Κ.Ο.Κ. που κυρώθηκε 
με το ν. 2696/1999 «Κύρωση του Κώδικα Οδικής Κυκλο¬ 
φορίας» (Α' 57). 


β. Των παραγράφων 1, 2 και 3 του άρθρου 1 του ν. 
1338/1983 «Εφαρμογή του Κοινοτικού Δικαίου» (Α' 34) όπως 
τροποποιήθηκε με την παρ. 1 του άρθρου 6 του ν. 1440/1984 
(Α'70), της παραγράφου 1 ζ του άρθρου 2 του ν. 1338/1983 
όπως τροποποιήθηκε με το άρθρο 2 του ν. 1880/1990 (Α' 
39) και του άρθρου 3 του ν. 1338/1983 όπως αυτό αντικα- 
ταστάθηκε από το άρθρο 65 του ν. 1892/90 (Α'101). 

γ. Του άρθρου δεύτερου του ν. 2077/1992 (Α'136) 
«Κύρωση της Συνθήκης για την Ευρωπαϊκή Ένωση 
και των σχετικών πρωτοκόλλων και δηλώσεων που 
περιλαμβάνονται στην Τελική πράξη». 

δ. Την υπ’ αριθμ. 13736/1985(304/Β/20.5.1985) κοινή υπουρ¬ 
γική απόφαση «Προσαρμογή της νομοθεσίας στις διατάξεις 
της 72/306/ΕΟΚ οδηγίας του Συμβουλίου των Ευρωπαϊκών 
Κοινοτήτων της 2 Αυγούστου 1972, περί προσεγγίσεως των 
νομοθεσιών των Κρατών μελών των αναφερομένων στα 
μέτρα που πρέπει να ληφθούν κατά των εκπομπών μολυ- 
νόντων αερίων που προέρχονται από πετρελαιοκινητήρες 
προοριζόμενους για την προώθηση των οχημάτων. 

ε. Την υπ’ αριθμ. 17884/1368/97(Β.934) κοινή υπουργική 
απόφαση Προσαρμογή της ελληνικής νομοθεσίας προς 
την οδηγία 97/20/ΕΚ της Επιτροπής των Ευρωπαϊκών 
Κοινοτήτων της 18 Απριλίου 1997 «για την προσαρμο¬ 
γή στην τεχνική πρόοδο της οδηγίας 72/306 ΕΟΚ του 
Συμβουλίου περί προσεγγίσεως των νομοθεσιών των 
κρατών μελών σχετικά με τα μέτρα που πρέπει να λαμ- 
βάνονται κατά της εκπομπής ρύπων από τους πετρε- 
λαιοκινητήρες των οχημάτων». 

2. Την ανάγκη συμμόρφωσης της Ελληνικής νομοθε¬ 
σίας με τις διατάξεις της οδηγίας 2005/21/ΕΚ της Επι¬ 
τροπής της 7 Μαρτίου 2005 για την προσαρμογή στην 
τεχνική πρόοδο της Οδηγίας 72/306/ΕΟΚ του Συμβου¬ 
λίου περί προσεγγίσεως των νομοθεσιών των κρατών 
μελών σχετικά με τα μέτρα που πρέπει να λαμβάνονται 
κατά της εκπομπής ρύπων από τους πετρελαιοκινητή- 
ρες των οχημάτων. 

3. Του άρθρου 90 του «Κώδικα Νομοθεσίας για την για 
την Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

4. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Αρθρο 1 

1. Ο κατάλογος των παραρτημάτων μεταξύ των άρ¬ 
θρων και του παραρτήματος 1 της υπ’ αριθμ. 13736/1985 
κοινής υπουργικής απόφασης όπως ισχύει αντικαθίστα¬ 
ται ως εξής: 

«ΚΑΤΑΛΟΓΟΣ ΠΑΡΑΡΤΗΜΑΤΩΝ» 

Παράρτημα I: Ορισμοί, αίτηση έγκρισης τύπου ΕΚ, 
χορήγηση έγκρισης τύπου ΕΚ, σύμβολο 
της διορθωμένης τιμής του συντελεστή 
απορρόφησης, διατάξεις και δοκιμές, 
τροποποιήσεις του τύπου, συμμόρφω¬ 
ση παραγωγής 

Προσάρτημα 1: Πληροφοριακό έγγραφο 
Προσάρτημα 2: Πιστοποιητικό έγκρισης τύπου 
Παράρτημα II: Παράδειγμα του συμβόλου της διορ¬ 
θωμένης τιμής του συντελεστή απορ¬ 
ρόφησης 

Παράρτημα III: Δοκιμή σε σταθεροποιημένους ρυθμούς 
λειτουργίας επί της καμπύλης πλήρους 
φορτίου 

Παράρτημα IV: Δοκιμή σε ελεύθερη επιτάχυνση 
Παράρτημα V: Οριακές τιμές που εφαρμόζονται κατά 
τη διάρκεια των δοκιμών σε σταθερο¬ 
ποιημένους ρυθμούς λειτουργίας 

Παράρτημα VI: Χαρακτηριστικά των αδιαφανόμε- 
τρων 

Παράρτημα VII: Εγκατάσταση και χρησιμοποίηση του 
αδιαφανόμετρου» 

2. Το παράρτημα I της υπ’ αριθμ. 13736/85(304/ 
Β/20.5.1985) κοινής υπουργικής απόφασης όπως ισχύει 
τροποποιείται ως εξής: 

2.1 Στο τμήμα 5.2.2.1, το «Παράρτημα VI» αντικαθίσταται 
από το «Παράρτημα V». 

2.2 Στο τμήμα 5.3.2, το «Παράρτημα VI» αντικαθίσταται 
από το «Παράρτημα V». 

2.3 Στο τμήμα 5.4, το «Παράρτημα VII» αντικαθίσταται 
από το «Παράρτημα VI». 

2.4 Στο τμήμα 7.2.1.2, το «Παράρτημα VI» αντικαθίστα¬ 
ται από το «Παράρτημα V». 

3. Το παράρτημα III της υπ’ αριθμ. 13736/85(304/ 
Β/20.5.1985) κοινής υπουργικής απόφασης όπως ισχύει 
τροποποιείται ως εξής: 

3.1 Το τμήμα 3.2. αντικαθίσταται από το ακόλουθο 
κείμενο: 

«3.2. Καύσιμο. 

Θα πρέπει να χρησιμοποιείται το καύσιμο αναφοράς 
που καθορίζεται στο παράρτημα IV της οδηγίας 88/77/ 
ΕΟΚ, όπως τροποποιήθηκε τελευταία, και το οποίο είναι 
κατάλληλο όσον αφορά τις οριακές τιμές εκπομπών για 
τις οποίες δοκιμάζεται το όχημα ή η μηχανή προκειμέ- 
νου να λάβει έγκριση τύπου.» 

3.2. Στο τμήμα 3.4, το «Παράρτημα VII» αντικαθίσταται 
από το «Παράρτημα VI» και το «Παράρτημα VIII» αντικα¬ 
θίσταται από το «Παράρτημα VII». 

3.3. Στο τμήμα 4.2, το «Παράρτημα VI» αντικαθίσταται 
από το «Παράρτημα V». 

4. Το παράρτημα V διαγράφεται. 

5. Το παράρτημα VI γίνεται παράρτημα V. 

6. Το παράρτημα VII της κ.υ.α. 13736/85(304/Β/20-5-85) 
όπως ισχύει τροποποιείται ως εξής: 

6.1 Το παράρτημα VII γίνεται παράρτημα VI. 

6.2. Το τμήμα 3.3. αντικαθίσταται από το ακόλουθο 
κείμενο: 

«3.3. Φωτεινή πηγή» 

Η φωτεινή πηγή πρέπει να αποτελείται από ένα λα¬ 
μπτήρα πυρακτώσεως του οποίου η θερμοκρασία χρώ¬ 
ματος κυμαίνεται από 2 800 έως 3 250 Κ ή μια δίοδο εκ¬ 
πομπής πράσινου φωτός (Ι_Εϋ) με κορυφή φάσματος σε 
μήκος κύματος μεταξύ 550 και 570 ππι. Η φωτεινή πηγή 
προστατεύεται από την επικάθιση αιθάλης με μέσα που 
δεν επηρεάζουν το μήκος της οπτικής διαδρομής πέραν 
των προδιαγραφών του κατασκευαστή.» 

7. Το παράρτημα VIII της υπ’ αριθμ. 13736/85(304/ 
Β/20.5.1985) κοινής υπουργικής απόφασης όπως ισχύει 
τροποποιείται ως εξής: 

7.1. Το παράρτημα VIII γίνεται παράρτημα VII. 

7.2 Στα σημεία 2.1.6, 2.17 και 2.2.3, το «Παράρτημα VII» 
αντικαθίσταται από το «Παράρτημα VI». 

Αρθρο 2 

Από τη δημοσίευση της παρούσης, οι αρμόδιες υπη¬ 
ρεσίες δεν χορηγούν έγκριση τύπου Ε.Κ. και αρνούνται 
τη χορήγηση εθνικής έγκρισης τύπου για ένα νέο όχημα 
για λόγους σχετικής με την εκπομπή ρύπων από πετρε- 
λαιοκινητήρες εφόσον δεν πληροί τις διατάξεις της υπ’ 
αριθμ. 13736/1985 (Β 304) κοινής υπουργικής απόφασης 
ως έχει τροποποιηθεί και ισχύει, και ως τροποποιείται 
με την παρούσα απόφαση. 

Εγκρίσεις που είχαν χορηγηθεί δυνάμει της υπ’ 
αριθμ. 13736/1985 κοινής υπουργικής απόφασης δεν 
ακυρώνονται, ούτε αποκλείεται τυχόν επέκτασή τους. 


Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβέρνησης. 

Αρθρο 3 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 

ΟΙΚΟΝΟΜΙΚΩΝ ΔΗΜΟΣΙΩΝ ΕΡΓΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ Γ. ΣΟΥΦΛΙΑΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΜΙΧΑΛΗΣ Κ. ΛΙΑΠΗΣ 
-♦- 

Αριθμ. Οικ. 38036/1060 (4) 

Ρύθμιση θεμάτων που αφορούν στην εφαρμογή δράσης 
κρατικών ενισχύσεων στον τομέα των Ευρυζωνικών 
Ηλεκτρονικών Επικοινωνιών, στο πλαίσιο των Μέτρων 
4.2/4.3 του Επιχειρησιακού Προγράμματος «Κοινωνία 
της Πληροφορίας» του Κ.Π.Σ. 2000-2006, σύμφωνα με 
το άρθρο 35 του ν. 3016/2002 (ΦΕΚ 110 Α'). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το άρθρο 90 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

2. Το ν. 2860/2000 και ειδικότερα τα άρθρα 1, 3, 7 και 
24 (ΦΕΚ 251 /τΑ/14.11.2000). 

3. Το άρθρο 35 του ν. 3016/2002 «Εταιρική διακυβέρνη¬ 
ση, θέματα μισθολογίου και άλλες διατάξεις» (Α 110). 

4. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/τ. Α/14.7.2000). 

5. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών» (ΦΕΚ 57/Α/21.3.2002). 

6. Τον Κανονισμό (ΕΚ) 1260/1999 του Συμβουλίου της 

21.6.1999 όπως τροποποιήθηκε από τον Κανονισμό (ΕΚ) 
1447/2001 του Συμβουλίου της 28.6.2001, τον Κανονισμό 
(ΕΚ) αριθ. 1105/2003 του Συμβουλίου της 26ης Μάίου 
2003, τον Κανονισμό (ΕΚ) αριθ. 173/2005 του Συμβουλίου 
της 24ης Ιανουάριου 2005 και ισχύει. 

7. Τον Κανονισμό (ΕΚ) 1159/2000 της Επιτροπής της 
30.5.2000. 

8. Τον Κανονισμό 1685/2000 της Επιτροπής της 

28.7.2000 όπως τροποποιήθηκε από τον Κανονισμό (ΕΚ) 
αριθ. 1145/2003 της Επιτροπής της 27ης Ιουνίου 2003 
και τον Κανονισμό 448/2004 της Επιτροπής της 10ης 
Μαρτίου 2004 και ισχύει. 

9. Την υπ’ αριθμ. 10071 της 23.3.2001 κοινή απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης και Εθνικής Οικονομίας και Οικονομικών 
«Σύσταση Ανώνυμης Εταιρίας Κοινωνία της Πληροφο¬ 
ρίας Α.Ε.» (ΦΕΚ Β-324/27.3.2001). 

10. Την υπ’ αριθμ. 4764 της 10.10.2001 κοινή απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης και Εθνικής Οικονομίας και Οικονομικών 
«Υπηρεσιακός Οργανισμός και Γενικός Κανονισμός 
Προσωπικού της Ανώνυμης Εταιρίας «Κοινωνία της 
Πληροφορίας Α.Ε.» (ΦΕΚ Β-1340/15.10.2001). 

11. Την υπ’ αριθμ. Ε (2000) 3405/28.11.2000 απόφαση της 
Επιτροπής με την οποία εγκρίνεται το Κ.Π.Σ. 2000-2006 

και την υπ’ αριθμ. απόφαση Ε/2001/2010/26.7.2001 με την 
οποία αυτή τροποποιείται. 

12. Την υπ’ αριθμ. Ο (2001)551/14.3.2001 απόφαση της 
Επιτροπής με την οποία εγκρίνεται το Επιχειρησιακό 
Πρόγραμμα «Κοινωνία της Πληροφορίας» που εντάσσε¬ 
ται στο Κ.Π.Σ. για τις κοινοτικές διαρθρωτικές παρεμ¬ 
βάσεις στην Ελλάδα. 

13. Την Απόφαση της 8ης Δεκεμβρίου 2005 της 8ης 
Επιτροπής Παρακολούθησης του Κ.Π.Σ. 2000-2006. 

14. Το συμπλήρωμα προγραμματισμού του Επιχειρη¬ 
σιακού Προγράμματος «Κοινωνία της Πληροφορίας», 
όπως εγκρίθηκε και τροποποιείται. 

15. Την υπ’ αριθμ. 35256/17.10.2001 (ΦΕΚ 1352/τ.Β/ 
17.10.2001) Κοινή Υπουργική Απόφαση, όπως τροποποι¬ 
ήθηκε με την υπ’ αριθμ. 154934/ΕΥΣ 1274/21.3.2002 για 
τη Σύσταση Ειδικής Υπηρεσίας Συντονισμού της Εφαρ¬ 
μογής των Επιχειρησιακών Προγραμμάτων. 

16. Την υπ’ αριθμ. 83385/2866/11.12.2003 Απόφαση του 
Υπουργού Οικονομίας και Οικονομικών (ΦΕΚ 1865/Β/2003) 
«Διάθεση πιστώσεων από το Π.Δ.Ε. για την εφαρμογή 
των δράσεων κρατικών ενισχύσεων στο πλαίσιο του 
Επιχειρησιακού Προγράμματος «Κοινωνία της Πλη¬ 
ροφορίας» του ΚΠΣ σύμφωνα με το άρθρο 35 του ν. 
3016/2002 (ΦΕΚ 110/Α/2002) και ορισμός των ποσών, των 
ποσοστών και των ειδών των ενισχύσεων», όπως τρο¬ 
ποποιήθηκε με την υπ’ αριθμ. 4316/Β/4.5.2005 Απόφαση 
(ΦΕΚ 611/Β/9.5.2005), την υπ’ αριθμ. 3171/Β/4.4.2006 (ΦΕΚ 
430/Β/7.4.2006) και ισχύει. 

17. Το π.δ. 293/1999 «Οργανισμός του Υπουργείου Με¬ 
ταφορών και Επικοινωνιών» (ΦΕΚ 263/Α/26.11.1999), όπως 
τροποποιήθηκε και ισχύει. 

18. Το γεγονός ότι από την εφαρμογή της απόφα¬ 
σης αυτής προκαλείται δαπάνη στον Προϋπολογισμό 
Δημοσίων Επενδύσεων μέσω του Επιχειρησιακού Προ¬ 
γράμματος για την «Κοινωνία της Πληροφορίας», που 
ανέρχεται έως του ποσού των εκατόν πέντε εκατομμυ¬ 
ρίων ευρώ (105.000.000 €), συμπεριλαμβανομένου του 
Φ.Π.Α., αποφασίζουμε: 

Τη ρύθμιση των θεμάτων που αφορούν στην εφαρμογή 
δράσης κρατικών ενισχύσεων στον τομέα των Ευρυζωνι- 
κών Ηλεκτρονικών Επικοινωνιών, στο πλαίσιο των Μέτρων 
4.2/4.3 του Επιχειρησιακού Προγράμματος «Κοινωνία της 
Πληροφορίας» σύμφωνα με το άρθρο 35 του ν. 3016/2002 
(ΦΕΚ 110 Α'), όπως προβλέπεται στα κατωτέρω άρθρα. 

Αρθρο 1 

Προσδιορισμός δράσης - είδος ενισχύσεων 

1. Η παρούσα Δράση στοχεύει στην ανάπτυξη και 
προώθηση των ευρυζωνικών ηλεκτρονικών επικοινω¬ 
νιών στις Περιφέρειες όλης της ελληνικής επικράτειας 
πλην του Λεκανοπεδίου Αττικής και του Πολεοδομικού 
Συγκροτήματος Θεσσαλονίκης, μέσω ενεργειών ενί¬ 
σχυσης της προσφοράς υποδομών και της ζήτησης για 
ευρυζωνικές υπηρεσίες. 

2. Η αναλυτική περιγραφή των επιχορηγούμενων ενερ¬ 
γειών, οι προϋποθέσεις συμμετοχής, τα κριτήρια επιλεξιμό- 
τητας και αξιολόγησης των δικαιούχων των ενισχύσεων, οι 
κατηγορίες δαπανών και κάθε σχετικό θέμα θα εγκριθούν 
με νεότερη Κοινή Υπουργική Απόφαση, η οποία θα απο¬ 
τελεί και την Απόφαση Προκήρυξης της Δράσης. 

Τα επιμέρους διαδικαστικά ζητήματα σχετικά με την 
υποβολή, την αξιολόγηση των προτάσεων και την πα¬ 
ρακολούθηση της υλοποίησης των ενισχυόμενων έργων 
στο πλαίσιο της Δράσης δύναται να αναλυθούν και να 
εξειδικευτούν περαιτέρω σε επιμέρους Οδηγούς που 
θα εκδώσει ο Τελικός Δικαιούχος της παρ. 2 του άρ¬ 
θρου 4. 


Άρθρο 2 

Δυνητικοί αποδέκτες των ενισχύσεων 

Δυνητικοί αποδέκτες των ενισχύσεων του άρθρου 

1 της παρούσας είναι επιχειρήσεις που θα υλοποιή¬ 
σουν επενδυτικά σχέδια για την παροχή ευρυζωνικής 
πρόσβασης και την επιδότηση συγκεκριμένων πακέτων 
ευρυζωνικών υπηρεσιών σε πολίτες και επιχειρήσεις, 
εντός επιλέξιμων γεωγραφικών περιοχών της ελληνικής 
επικράτειας, οι οποίες θα καθοριστούν με την Κοινή 
Υπουργική Απόφαση Προκήρυξης της Δράσης. 

Άρθρο 3 

Ύψος και ποσοστά επιχορήγησης ανά πρόταση 

1. Επιμέρους όρια και περιορισμοί, αναφορικά με τον 
προϋπολογισμό της κάθε επιχορηγούμενης πρότασης 
θα καθοριστούν με την Κοινή Υπουργική Απόφαση Προ¬ 
κήρυξης της Δράσης. 

2. Το ποσοστό ενίσχυσης (δημόσια δαπάνη: εθνική και 
κοινοτική συμμετοχή) ανά πρόταση στο πλαίσιο της 
παρούσας Δράσης δε δύναται να υπερβαίνει το 50% 
Μικτό Ισοδύναμο Επιχορήγησης. 

3. Κάθε τελικός αποδέκτης ενίσχυσης μπορεί να πραγ¬ 
ματοποιήσει επενδυτική πρόταση με προϋπολογισμό 
μεγαλύτερο από εκείνον που καθορίζεται με τα ως άνω 
όρια των παραγράφων 1 και 2 του παρόντος άρθρου. 
Στην περίπτωση αυτή οι υπερβάλλουσες δαπάνες της 
επενδυτικής πρότασης δεν επιχορηγούνται. 

Αρθρο 4 

Εμπλεκόμενοι φορείς 

1. «Κύριος του Έργου» και «Φορέας Χρηματοδότησης» 
ορίζεται το Υπουργείο Μεταφορών και Επικοινωνιών - 
Γενική Γραμματεία Επικοινωνιών, ως ο καθ’ ύλην αρμόδιος 
Φορέας για την άσκηση πολιτικής στο πλαίσιο των Μέτρων 
4.2/4.3 του Επιχειρησιακού Προγράμματος «Κοινωνία της 
Πληροφορίας». Ο Φορέας Χρηματοδότησης αναλαμβάνει 
την εποπτεία της πορείας εκτέλεσης της παρούσας 
Δράσης και συνεργάζεται με τον Τελικό Δικαιούχο για την 
επιτυχή ολοκλήρωση του. Επίσης, εξασφαλίζει την ένταξη 
τουΈργου σε Σ.Α.Ε. και φροντίζει για την έγκαιρη μεταφορά 
των απαραίτητων ποσών στον ειδικό λογαριασμό του 
Τελικού Δικαιούχου, ώστε να διασφαλίζεται η ομαλή 
χρηματοδότηση αυτού, σύμφωνα με την υπ’ αριθμ. ΥΑ 
7645-Β/3.8.2005 (ΦΕΚ 1155/Β/2005) και ισχύει. 

2. «Τελικός Δικαιούχος» κατά την έννοια του ν. 
2860/2000 για την υλοποίηση της παρούσας Δράσης 
ορίζεται η εταιρία «Κοινωνία της Πληροφορίας Α.Ε.», η 
οποία είναι ο Φορέας Υλοποίησης των απαραίτητων 
ενεργειών, όπως αυτές προσδιορίζονται στην παρούσα 
Κοινή Υπουργική Απόφαση και θα καθοριστούν περαι¬ 
τέρω στην Προγραμματική Συμφωνία της παρ. 3 του 
παρόντος άρθρου και στην Κοινή Απόφαση της παρ. 

2 του άρθρου 1, για την εκτέλεση της Δράσης και τη 
χορήγηση των ενισχύσεων. 

3. Προκειμένου να οριοθετηθούν: 

- οι ρόλοι/ υποχρεώσεις των εμπλεκόμενων μερών, 

- ο τρόπος χρηματοδότησης του Τελικού Δικαιούχου 
και 

- οι προϋποθέσεις υλοποίησης της Δράσης, 

ο Κύριος του Έργου και Φορέας Χρηματοδότησης 
(εκπροσωπούμενος από τον Γ ενικό Γ ραμματέα Επικοι¬ 
νωνιών), και ο Τελικός Δικαιούχος (εκπροσωπούμενος 
από το αρμόδιο όργανο της Εταιρίας) θα υπογράψουν 
διμερή Προγραμματική Συμφωνία. 

4. Η εποπτεία των όρων της Προγραμματικής Συμφω¬ 
νίας της προηγούμενης παραγράφου, ανατίθεται σε Κοι- 

νή Επιτροπή (Επιτροπή Εποπτείας της Προγραμματικής 
Συμφωνίας - ΕΕΠΣ) που θα οριστεί στην Προγραμματική 
Συμφωνία, με συμμετοχή δύο (2) εκπροσώπων του φορέα 
Χρηματοδότησης και ενός (1) εκπροσώπου του Τελικού 
Δικαιούχου. Η ΕΕΠΣ αποτελεί το όργανο συντονισμού 
σε θέματα που άπτονται της υλοποίησης των όρων της 
Προγραμματικής Συμφωνίας και εισηγείται στον Κύριο 
του'Εργου και Φορέα Χρηματοδότησης την αποδοχή των 
διακριτών φάσεων της, σύμφωνα με τις προϋποθέσεις 
και τις προθεσμίες που ορίζονται σε αυτήν. 

Άρθρο 5 

Στάδια εφαρμογής της Δράσης 

Η υλοποίηση της Δράσης περιλαμβάνει τα ακόλουθα 
διαδοχικά στάδια: 

1. Προκήρυξη της Δράσης 

Η προκήρυξη της Δράσης θα πραγματοποιηθεί με 
την Κοινή Υπουργική Απόφαση της παρ. 2 του άρθρου 
1 της παρούσας. 

2. Υποδοχή, αξιολόγηση και έγκριση των προτάσεων 

Οι διεργασίες υποδοχής των προτάσεων ανατίθενται 

στον Τελικό Δικαιούχο και θα υλοποιηθούν σύμφωνα 
με τους όρους και τις διαδικασίες που ορίζονται στην 
Απόφαση Προκήρυξης και στους σχετικούς Οδηγούς 
της παρ. 2 του άρθρου 1 της παρούσας. 

Η αξιολόγηση των προτάσεων πραγματοποιείται σύμ¬ 
φωνα με τα κριτήρια, όρους και διαδικασίες που ορίζο¬ 
νται στην Απόφαση Προκήρυξης και στους σχετικούς 
Οδηγούς της παρ. 2 του άρθρου 1 της παρούσας. 

Μετά την ολοκλήρωση της διαδικασίας αξιολόγησης 
και την τελική εισήγηση της Γνωμοδοτικής Επιτροπής 
του άρθρου 6, το Διοικητικό Συμβούλιο ή το εξουσιοδο¬ 
τημένο προς τούτο από το Διοικητικό Συμβούλιο όργανο 
του Τελικού Δικαιούχου, εκδίδει απόφαση για την υπαγω¬ 
γή ή μη των επενδυτικών προτάσεων στην Δράση. 

3. Συμβατικές Δεσμεύσεις - Παρακολούθηση υλοποί¬ 
ησης - έλεγχοι - πληρωμές 

Οι συμβατικές δεσμεύσεις μεταξύ του Τελικού Δι¬ 
καιούχου και των Τελικών Αποδεκτών των ενισχύσεων 
(εγκεκριμένων επιχειρήσεων) θα αναληφθούν με την 
υπαγωγή των τελευταίων στη Δράση, σύμφωνα με τους 
όρους, προϋποθέσεις και διαδικασίες που ορίζονται 
στην Απόφαση Προκήρυξης και στους σχετικούς Οδη¬ 
γούς της παρ. 2 του άρθρου 1 της παρούσας. 

Η παρακολούθηση, οι έλεγχοι - πιστοποιήσεις των 
επιμέρους έργων και οι καταβολές της δημόσιας επι¬ 
χορήγησης προς τους Τελικούς Αποδέκτες των ενι¬ 
σχύσεων καθώς η τροποποίηση των συμβατικών δε¬ 
σμεύσεων ανατίθεται στον Τελικό Δικαιούχο, σύμφωνα 
με τις διαδικασίες του, οι οποίες θα αποτυπώνονται 
στους σχετικούς Οδηγούς της παρ. 2 του άρθρου 1 
της παρούσας. 

Στο σύνολο της Δράσης εφαρμόζονται ενέργειες 
δημοσιότητας, σύμφωνα με τον Κανονισμό 1159/2000 
της Επιτροπής της 30.05.2000, καθώς και τον Οδηγό 
Δημοσιότητας που έχει καταρτίσει η Ειδική Υπηρεσία 
Διαχείρισης του ΕΠ ΚτΠ. 

Αρθρο 6 

Όργανα Υλοποίησης της Δράσης 

1. Αξιολογητές των επενδυτικών προτάσεων 

Το πρώτο στάδιο της αξιολόγησης των προτάσεων θα 
γίνει από ειδική ομάδα αξιολογητών, που θα συσταθεί 
για το σκοπό αυτό, με απόφαση του Διοικητικού Συμ¬ 
βουλίου η εξουσιοδοτημένου προς τούτο οργάνου του 
«Τελικού Δικαιούχου». 

Οι αξιολογητές προέρχονται από ειδικό μητρώο εμπει¬ 
ρογνωμόνων της Κοινωνίας της Πληροφορίας Α.Ε., το 


οποίο περιλαμβάνει φυσικά πρόσωπα με τις απαιτού- 
μενες γνώσεις και δεξιότητες. 

Τα ειδικά κριτήρια και οι προϋποθέσεις που πρέπει να 
πληρούν οι αξιολογητές, το πλαίσιο των εργασιών τους, 
καθώς και ειδικότερες λεπτομέρειες της συνολικής δια¬ 
δικασίας αξιολόγησης των προτάσεων θα καθοριστούν 
επακριβώς στον Οδηγό Αξιολόγησης. 

2. Γνωμοδοτική Επιτροπή 

Επιτροπή που συστήνεται με Απόφαση του Διοικητικού 
Συμβουλίου ή εξουσιοδοτημένου προς τούτο, από το 
Διοικητικό Συμβούλιο, οργάνου του Τελικού Δικαιούχου, 
η οποία εισηγείται τεκμηριωμένα στο προαναφερθέν 
όργανο την τελική κατάταξη των προτάσεων και τον κα¬ 
τάλογο των έργων που δύνανται να χρηματοδοτηθούν. 

Η Γνωμοδοτική Επιτροπή είναι πενταμελής. Τρία (3) 
μέλη ορίζονται από τον Φορέα Χρηματοδότησης, ένα 
(1) μέλος ορίζεται από την Ειδική Γραμματεία για την 
Κοινωνία της Πληροφορίας και ένα (1) μέλος από τον 
Τελικό Δικαιούχο. 

Η Γνωμοδοτική Επιτροπή μπορεί να υποστηρίζεται στο 
έργο της από ειδικούς εμπειρογνώμονες, σύμφωνα με 
τα τεχνικά και λειτουργικά χαρακτηριστικά των προς 
αξιολόγηση έργων, οι οποίοι προέρχονται από εγκεκρι¬ 
μένο μητρώο που συστήνει ο Τελικός Δικαιούχος. 

3. Πιστοποιητές (ελεγκτές) Φυσικού και Οικονομικού 
Αντικειμένου 

Πιστοποιητές που αναλαμβάνουν την τεχνική και 
οικονομική πιστοποίηση των έργων της Δράσης και 
ορίζονται σύμφωνα με τις διαδικασίες του Τελικού Δι¬ 
καιούχου, οι οποίες θα αποτυπώνονται στους σχετικούς 
Οδηγούς της παρ. 2 του άρθρου 1 της παρούσας. 

Αρθρο 7 

Αρμοδιότητες -υποχρεώσεις Τελικού Δικαιούχου 

Στις αρμοδιότητες του Τελικού Δικαιούχου περιλαμ¬ 
βάνονται τα ακόλουθα: 

- Η υποστήριξη του Κυρίου του'Εργου και Φορέα Χρη¬ 
ματοδότησης στις διαδικασίες ωρίμανσης-σχεδιασμού 
των όρων υλοποίησης της Δράσης και η συνεργασία 
με αυτόν. 

- Η σύνταξη και έκδοση αναλυτικών Οδηγών της Δρά¬ 
σης σε συνεργασία με τον Κύριο του'Εργου και Φορέα 
Χρηματοδότησης, σύμφωνα με τα αναγραφόμενα στην 
παρ. 2 του άρθρου 1 της παρούσας. 

- Η ενημέρωση των δυνητικών τελικών αποδεκτών 
της Δράσης. 

- Η υποδοχή των προτάσεων. 

- Η υποστήριξη της διαδικασίας αξιολόγησης, ο συ¬ 
ντονισμός των αρμόδιων οργάνων και η έκδοση των 
σχετικών αποφάσεων. 

- Η ανάληψη των συμβατικών δεσμεύσεων με τους 
εγκεκριμένους Τελικούς Αποδέκτες, καθώς και οι δια¬ 
δικασίες συμβατικών τροποποιήσεων. 

- Η παρακολούθηση της εξέλιξης των έργων, ο έλεγχος 
και πιστοποίηση των σχετικών ενεργειών και δαπανών. 

- Η καταβολή των ενισχύσεων προς τους Τελικούς 
Αποδέκτες. 

- Η ενημέρωση του Κυρίου του'Εργου και Φορέα Χρη¬ 
ματοδότησης για την πορεία εξέλιξης της Δράσης, σε 
κάθε στάδιο αυτής. 

- Η τήρηση των υποχρεώσεων που απορρέουν από την 
Απόφαση Ένταξης της αντίστοιχης Πράξης στο Επιχει¬ 
ρησιακό Πρόγραμμα «Κοινωνία της Πληροφορίας». 

Άρθρο 8 

Χρηματοδότηση Τελικού Δικαιούχου για την 
εκτέλεση της Δράσης 

Το ύψος της χρηματοδότησης του Τελικού Δικαιούχου 

ανέρχεται έως του ποσού των εκατόν πέντε εκατομ¬ 
μυρίων ευρώ (105.000.000,00 €), συμπεριλαμβανομένου 
του Φ.Π.Α. Το ανωτέρω ποσό καλύπτει τη δημόσια δα¬ 
πάνη για τη χορήγηση των ενισχύσεων προς τους Τε¬ 
λικούς Αποδέκτες αυτών (επιχειρήσεις) σύμφωνα με 
τα προβλεπόμενα στην υπ’ αριθμ. 83385/2866/11.12.2003 
Απόφαση του Υπουργού Οικονομίας και Οικονομικών 
(ΦΕΚ1865/Β/2003), όπως τροποποιήθηκε με την υπ’ αριθ. 
4316/Β/4.5.2005 Απόφαση (ΦΕΚ 611/Β/9.5.2005), την υπ’ 
αριθ. 3171/Β/4.4.20-06 (ΦΕΚ 430/Β/7.4.2006) και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Γ. ΑΛΟΓΟΣΚΟΥΦΗΣ Μ. ΛΙΑΠΗΣ 

-♦- 

Αριθμ. 7968 ^ (5) 

Τροποποίηση συστατικής πράξης Ν.Π. Δημοτικής Φι¬ 
λαρμονικής Δήμου Ασωπού. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

«Εχοντας υπόψη: 

1. Τις διατάξεις των άρθρων 26,106 και 203 του π.δ. 
410/1995 (Δ.Κ.Κ.) 

2. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα» (ΦΕΚ 98 Α'). 

3. Την υπ’ αριθμ. 9565/26.8.1998 (ΦΕΚ 975/Β/15.9.1998) 
απόφασή μας περί σύστασης Νομικού Προσώπου στο 
Δήμο Ασωπού με την επωνυμία «Δημοτική Φιλαρμονι¬ 
κή». 

Την υπ’ αριθμ. 107/2006 απόφαση του Δ. Σ. Δήμου Ασω¬ 
πού με την οποία ορίζεται ετήσια επιχορήγηση του Δήμου 
προς το ανωτέρω Ν.Π. σε 20.500,00 €, αποφασίζουμε: 

Τροποποιούμε την υπ’ αριθμ. 9565/26.8.1998 (ΦΕΚ 
975/Β/15.9.1998) απόφασή μας, περί σύστασης του Ν.Π 
«Δημοτική Φιλαρμονική» Δήμου Ασωπού, όσον αφορά 
συγκεκριμένα την παράγραφο 2α ως εξής: 

2α) Η ετήσια επιχορήγηση του Δήμου ύψους 
20.500,00€. 

Ακροτελεύτιο άρθρο 
Κάλυψη Δαπάνης 

Από τις διατάξεις της απόφασης αυτής προκαλεί δα¬ 
πάνη, σε βάρος του προϋπολογισμού του Δήμου Κ.Α. 
00-6715, ύψους 20.500,00 € για το τρέχον οικονομικό 
έτος και για καθένα από τα επόμενα οικονομικά έτη. 

Κατά τα λοιπά ισχύει η υπ’ αριθμ. 9565/26.8.1998 (ΦΕΚ 
975/Β/15.9.1998) απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 21 Ιουνίου 2006 

Με εντολή Γ ενικού Γ ραμματέα Περιφέρειας 
Ο Διευθυντής 

ΓΡΗΓΟΡΙΟΣ ΝΙΚΟΛΑΚΑΚΟΣ 

-♦- 

Αριθ. 5289 (6) 

Πρόσληψη προσωπικού με σύμβαση μίσθωσης έργου 
στη ΔΕΥΑ Κρ. Βρύσης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 7 παρ. 1 του ν. 2503/1997 


(ΦΕΚ 107/τ.Α730.5.1997)»«Διοίκηση, οργάνωση, στελέχω- 
οη της Περ/ρειας, ρύθμιση θεμάτων για την Τοπ. Αυτ/ση 
και άλλες διατάξεις» 

2. Τις διατάξεις του άρθρου 6 του ν. 2527/1997 (ΦΕΚ 
206 Α) «Τροποποίηση και συμπλήρωση διατάξεων του 
ν. 2190/1994». 

3. Τ ις διατάξεις του ν. 1069/1980 «Περί κινήτρων δια την 
ίδρυσιν επιχειρήσεων υδρεύσεως και αποχετεύσεως» 
(ΦΕΚ Α' 191/1980). 

4. Το υπ’ αριθμ. 14196/4.4.2003 έγγραφο του ΥΠ.ΕΣ. 
Δ.Δ.Α με θέμα «Προσλήψεις προσωπικού στις επιχειρή¬ 
σεις των Ο.Τ.Α. για το έτος 2003». 

5. Την υπ’ αριθμ. ΔΙΠΠ/Φ.2.9/οικ.2351/2.2.2006 εγκύκλιο 
του ΥΠ.ΕΣ.Δ.Δ.Α., περί προγραμματισμού προσλήψεων 
προσωπικού έτους 2006. 

6. Την υπ’ αριθμ. 13/2006 απόφαση του Δ.Σ Δημοτικής 
Επιχείρησης'Υδρευσης Αποχέτευσης (ΔΕΥΑ) Δήμου Κρ. 
Βρύσης «περί πρόσληψης ενός (1) Νομικού Συμβούλου 
(ΠΕ), με σύμβαση μίσθωσης έργου. 

7. Την από 30.3.2006 θετική εισήγηση του Δημάρχου 
Κρ. Βρύσης. 

8. Την από 30.3.2006 βεβαίωση της Δικηγόρου Κου- 
γιουμτζίδου Ιωάν. Ευθυμίας, από την οποία προκύπτει 
ότι πρόκειται για γνήσια σύμβαση έργου που δεν υπο¬ 
κρύπτει εξαρτημένη εργασία. 

9. Τις διατάξεις της περ. γ' της παρ.1 του άρθρου 1 
του ν. 301/1976. 

10. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά Οργανα» (ΦΕΚ 98 Α'). 

11. Τον Ο.Ε.Υ. της ανωτέρω επιχείρησης, αποφασίζουμε: 

Εγκρίνουμε την πρόσληψη του παρακάτω προσωπι¬ 
κού, στην ΔΕΥΑ Κρ. Βρύσης, με σύμβαση μίσθωσης έρ¬ 
γου, σύμφωνα με τις διατάξεις του άρθρου 681 κ.ε του 
Ασπκού Κώδικα ως εξής: 

Ενός (1) Νομικού Συμβούλου (ΠΕ), που θα ασχολείται 
με κάθε είδους νομικά ζητήματα της επιχείρησης, τον 
χειρισμό των δικαστικών υποθέσεων και διαφορών της 
με τρίτους, αντί συνολικού ποσού αμοιβής 3.600,00 €. 

Το έργο θα παραδοθεί τμηματικά από την κατάρτιση 
της σύμβασης για δώδεκα (12) μήνες. 

Τόπος εκτέλεσης του έργου ορίζεται η Δημοτική 
Επιχείρηση Ύδρευσης Αποχέτευσης (ΔΕΥΑ) Δήμου Κρ. 
Βρύσης. 

Η εκτέλεση του έργου θα παρακολουθείται από τον 
Πρόσεδρο Δ.Σ. της Δημοτικής Επιχείρησης'Υδρευσης 
Αποχέτευσης (ΔΕΥΑ) Δήμου Κρ. Βρύσης. 

Το συγκεκριμένο έργο δεν ανάγεται στον κύκλο των 
καθηκόντων των υπαλλήλων που υπηρετούν σήμερα στην 
Δημοτική Επιχείρηση'Υδρευσης Αποχέτευσης (ΔΕΥΑ) και 
δεν εξυπηρετεί πάγιες και διαρκείς ανάγκες. 

Ανανέωση ή παράταση της σύμβασης μίσθωσης έργου 
απαγορεύεται και είναι αυτοδικαίως άκυρη. 

Από τις διατάξεις της παρούσας απόφασης προκαλεί- 
ται δαπάνη 3.600,00 € σε βάρος του προϋπολογισμού 
της Επιχείρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 8 Ιουνίου 2006 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 




